

**"Қазақстан Республикасының «жасыл экономикаға" көшуі жөніндегі тұжырымдаманы іске асыру жөніндегі 2013 - 2020 жылдарға арналған іс-шаралар жоспарын бекіту туралы" Қазақстан Республикасы Үкіметінің 2013 жылғы 31 шілдедегі № 750 қаулысына өзгерістер мен толықтырулар енгізу туралы**

Қазақстан Республикасы Үкіметінің 2014 жылғы 4 қыркүйектегі № 969 қаулысы

      Қазақстан Республикасының Үкіметі **ҚАУЛЫ ЕТЕДІ:**

      1.

«Қазақстан Республикасының «жасыл экономикаға» көшуі жөніндегі тұжырымдаманы іске асыру жөніндегі 2013 - 2020 жылдарға арналған іс-шаралар жоспарын бекіту туралы» Қазақстан Республикасы Үкіметінің 2013 жылғы 31 шілдедегі № 750 қаулысына мынадай өзгерістер мен толықтырулар енгізілсін:

      1) 2-тармақтың 2) тармақшасы мынадай редакцияда жазылсын:

      «2) жылдың қорытындысы бойынша 1 ақпаннан кешіктірмей Қазақстан Ресцубликасы Энергетика министрлігіне жоспардың іске асырылу барысы туралы ақпарат берсін.»;

      2) 3-тармақ мынадай редакцияда жазылсын:

      «3. Қазақстан Республикасы Энергетика министрлігі жылдың қорытындысы бойынша 20 ақпаннан кешіктірмей Қазақстан Республикасының Үкіметіне жоспардың іске асырылу барысы туралы жиынтық ақпарат берсін.»;

      3)

көрсетілген қаулымен бекітілген Қазақстан Республикасының «жасыл экономикаға» көшуі жөніндегі тұжырымдаманы іске асыру жөніндегі 2013 - 2020 жылдарға арналған іс-шаралар жоспарында:

      мынадай мазмұндағы 12,13 және 14-бөлімдермен толықтырылсын:

      «

|  |
| --- |
|
**12. Көлік құралдарын отынның экологиялық таза түрлеріне көшіру, оның ішінде электромобильдерді енгізу және тиісті инфрақұрылым құру жөніндегі шаралар** |
|

120 | **Автокөлікті газға көшіру үшін бос ресурстарды айқындау мақсатында жылдар мен өңірлер бойынша тауарлық және сұйытылған газдың орта мерзімді болжамдық теңгерімін жасау** | **Энергетикаминіне баланс** | **ҰЭМ, облыстардың, Астана және Алматы қалаларының әкімдері, «ҚазТрансГаз» АҚ (келісім бойынша)** | **2014 жылғы желтоқсан** | **талап етілмейді** |
|

121 | **Өңірлер мен жылдар бойынша Қазақстан Республикасының өңірлеріндегі газ құю станцияларына деген қажеттіліктерді айқындау** | **Энергетикаминіне ақпарат** | **ҰЭМ, ІІМ, ИДМ, облыстардың, Астана және Алматы қалаларының әкімдері, «ҚазМұнайГаз» ҰК» АҚ (келісім бойынша), Қазақстан Республикасының Ұлттық кәсіпкерлер палатасы (келісім бойынша)** | **2015 жылғы қыркүйек** | **талап етілмейді** |
|

122 | **Газмоторлық отынмен жүретін көлік құралдарын, оның ішінде қайта жабдықталған көлік құралдарын есепке алуды жүргізу** | **Энергетикаминіне ақпарат** | **ІІМ** | **2014 жылғы желтоқсан** | **талап етілмейді** |
|

123 | **Газды мотор отыны ретінде пайдаланатын көлік құралдарының өндірісіне қажетті құрауыштарға, сондай- ақ көлік құралдарына газ құю үшін пайдаланылатын жабдықтар мен тетіктерге кедендік әкелу баж салығының мөлшерлемесін төмендету бойынша ұсыныстар енгізу** | **Энергетиками ніне ақпарат** | **ҰЭМ, Қаржымині, ИДМ** | **2014 жылғы қараша** | **талап етілмейді** |
|

124 | **2015 жылдан кейін әкелінетін электромобильдерге Кеден одағы шеңберінде қолданылатын кедендік баждың нөлдік мөлшерлемесін ұзарту бойынша жұмыс жүргізу** | **Энергетикаминіне ақпарат** | **ҰЭМ, ИДМ** | **2015 жылғы ақпан** | **талап етілмейді** |
|

125 | **Веложолдар жүйесін және тиісті инфрақұрылымды, оның ішінде велосипедтерді автоматтандырылған жалға беру орындарын дамытуға талдау жүргізу** | **Энергетикаминіне ақпарат** | **ҰЭМ, ИДМ, ІІМ, облыстардың, Астана және Алматы қалаларының әкімдері** | **2015 жылғы желтоқсан** | **талап етілмейді** |
|

126 | **Қалаларда жаяу жүргіншілерге арналған тиісті**
**инфрақұрылымды дамыту жоспарын әзірлеу** | **Энергетикаминіне ақпарат** | **ҰЭМ, ИДМ, ІІМ, облыстардың, Астана және Алматы қалаларының әкімдері** | **2017 жылғы желтоқсан** | **талап етілмейді** |
|

127 | **Қоғамдық көліктің сапасын арттыруға (жеке белдеулер, ақылды аялдамалар, электрондық төлем) және т.б бойынша ұсыныстар әзірлеу** | **Энергетикаминіне ұсыныстар** | **ИДМ (жинақтау), ҰЭМ, ІІМ, облыстардың, Астана және Алматы қалаларының әкімдері** | **2015 жылғы желтоқсан** | **талап етілмейді** |
|

128 | **2014 жылғы 12 наурыздағы Газды мотор отыны ретінде пайдалану бойынша ынтымақтастық саласындағы өзара түсіністік туралы меморандумды іске асыру** | **Энергетикаминіне ақпарат** | **«ҚазМұнайГаз» ҰК» АҚ (келісім бойынша), «Гелиос» ЖШС (келісім бойынша)** | **2015 жылғы желтоқсан** | **талап етілмейді** |
|

129 | **Жұмыс істеп тұрған жанармай құю станцияларында (ЖҚС) газ құюға арналған моноблоктарды орналастыру мүмкіндігін қарастыру** | **Энергетикаминіне ақпарат** | **ІІМ, ИДМ, «ҚазМұнайГаз» ҰК» АҚ (келісім бойынша)** | **2014 жылғы желтоқсан** | **талап етілмейді** |
|

130 | **Қазақстан**
**Республикасының авто құрастыру кешені кәсіпорындарында газ баллонды құрылғысы бар жеңіл автомобильдер өндіру мүмкіндіктері туралы мәселені қарастыру** | **Энергетикаминіне ақпарат** | **ИДМ (жинақтау), мүдделі мемлекеттік органдар** | **2014 жылғы желтоқсан** | **талап етілмейді** |
|

131 | **Көлік құралдарын отынның экологиялық түрлеріне көшірудің, оның ішінде электромобильдерді енгізу мен тиісті инфрақұрылым құрудың артықшылықтарын ақпараттық сүйемелдеуді қамтамасыз ету** | **Мүдделі мемлекеттік органдардан БАҚ-та жариялау үшін материалдардың келіп түсуіне қарай БАҚ-тағы жарияланымдар** | **ИДМ (жинақтау) мүдделі мемлекеттік органдар** | **2015 жылғы желтоқсан** | **талап етілмейді** |
|

132 | **Қазақстан Республикасының қолданыстағы заңнамасына зерделеу және қажет болған жағдайда, электромобильдерді қуаттандыру инфрақұрылымын дамыту бөлігінде заңнамалық өзгерістер бойынша ұсыныстар енгізу** | **Энергетикаминіне ақпарат** | **ИДМ** | **2015 жылғы желтоқсан** | **талап етілмейді** |
|
**13. ЖЭС шығарындыларын тазартуды енгізу және өндіріс пен тұрмыстағы жаңа технологиялар негізінде электр энергиясын жаппай үнемдеу жөніндегі шаралар** |
|

133 | **Көмір ЖЭО үшін екінші буынды эмульгаторларды ауыстыру арқылы күлтұтқыш**
**қондырғыларды енгізу** | **Энергетикаминіне ақпарат** | **облыстардың, Астана және Алматы қалаларының әкімдері, «Самұрық-Энерго» АҚ (келісім бойынша), электр станциялары (келісім бойынша)** | **2015 жылғы желтоқсан** | **талап етілмейді** |
|

134 | **Станциялардың техникалық мүмкіндіктеріне негізделе отырып, жаңа буынды электр сүзгіштерін орнату арқылы күлтұтқыш қондырғыларын қолдану (Екібастұз МАЭС-1,2-те күлтұтқыш қондырғыларына жүргізілетін реконструкциялау үлгісі бойынша)** | **Энергетикаминіне ақпарат** | **облыстардың, Астана және Алматы қалаларының әкімдері, «Самұрық-Энерго» АҚ (келісім бойынша), электр станциялары, (келісім бойынша)** | **2015 жылғы желтоқсан** | **талап етілмейді** |
|

135 | **Жаңадан салынып жатқан ЖЭС үшін тозаңды ұстауға арналған түтіктік сүзгіштерді қолдана отырып, түтінді газдарды тазарту бойынша инновациялық технологияларды, ұстау дәрежесін 99 %-ға дейін арттыру үшін күкірт тотықтарын төмендетудің озон-аммиакты әдісін пайдалану арқылы азот тотығының түзілуін 90 %-ға төмендететін селективті катализдік қалпына келтіру әдісін енгізу** | **Энергетикаминіне ақпарат** | **ҰЭМ** | **2015 жылғы желтоқсан** | **талап етілмейді** |
|

136 | **Қазақстанның ЖЭС шығарындыларын төмендету жөніндегі іс- шараларды кезең-кезеңімен ұзақ мерзімді енгізу жоспарын әзірлеу** | **Жоспар** | **Энергетикамині (жинақтау), ҰЭМ, «Энергетикалық өнеркәсіптің Қазақ ғылыми-зерттеу және жобалау институты» АҚ (келісім бойынша), ҰЭМ** | **2015 жылғы желтоқсан** | **талап етілмейді** |
|
**14. Жаңартылатын табиғи ресурстар саласында отандық ғылымды дамытуға мемлекеттік қолдау көрсету жөніндегі шаралар** |
|
**Ғылыми кадрларды даярлау** |
|

137 | **Қазақстандық ғылыми ұйымдар мен ЖОО-ның халықаралық ғылыми жобалардың, оның ішінде жаңартылатын табиғи ресурстар саласындағы жобалардың конкурсына қатысуы** | **АШМ-ге ұсыныстар** | **БҒМ, ИДМ** | **Жыл сайын 2015 жылдан**
**бастап** | **талап етілмейді** |
| **Ғылыми зерттеулердің тақырыбы және оларды қаржылай қамтамасыз ету** |
|

138 | **Конкурс негізінде «Қазақстанның жаңартылатын табиғи ресурстары: бағалау, мониторинг, жобалау, басқару» кешенді ғылыми-техникалық бағдарламасын әзірлеу туралы ұсыныстар енгізу** | **АШМ-ге ұсыныстар** | **БҒМ, ҰЭМ** | **2015 жылғы ақпан** | **талап етілмейді** |
|

139 | **Ғимараттарды салудың және күрделі жөндеудің, компьютерлік жабдықтарды және бағдарламалық қамтамасыз етуді жаңғыртуды, талдамалық және эксперименталдық зертханалар мен стационарлар құруды қоса алғанда, ҒЗИ және ЖОО материалдық-техникалық жабдықтаудың инвестициялық ұсыныстарын әзірлеу** | **Қазақстан Республикасының Үкіметіне ұсыныстар** | **БҒМ (жннақтау), ИДМ, АШМ** | **2015 жылғы ақпан** | **талап етілмейді** |
| **Заңнаманы жетілдіру** |
|

140 | **Жердің құнарлығын сақтау және жоғарылату, жерді кадастрлық бағалау негізінде жер қатынастарын дамыту және жер ресурстарын басқару мәселелері жөнінде ұсыныс енгізу** | **АШМ-ге**
**ұсыныстар** | **ҰЭМ** | **2015 жылғы наурыз** | **талап етілмейді** |
|

141 | **Ғылым саласында мынадай:**
**гранттық және ғылыми-техникалық бағдарламаларды қаржыландыру құрамына магистрлер мен РhD докторларын даярлау шығыстарын қосу;**
**бейіндік ғылыми-зерттеу институттары базасында оларды зерттеу тақырыбы бойынша магистрлер мен РhD докторларын даярлау;**
**гранттық және бағдарламалық-нысаналы қаржыландырудың ерекшеліктерін ескере отырып, ғылыми және (немесе) ғылыми-техникалық қызмет саласында жұмыспен қамтылған қызметкерлерге еңбекақы төлеу жүйесін жетілдіру;**
**ғылыми зерттеулерді іске асыру шеңберінде жас мамандардың қатысуын қамтамасыз ету;**
**ғылым саласында Қазақстанда жұмыс істеу үшін тартылатын шетелдік мамандарды әлеуметтік қолдауды реттеу;**
**ғылыми зерттеулерді іске асыруға 25% қатысу үлесімен ұлттық компаниялардың немесе нақты сектордың, не өтініш берушінің, не бизнес-әріптестің қаражатын тарту мәселелерін пысықтау** | **АШМ-ге ақпарат** | **БҒМ, ҰЭМ, ДСӘДМ** | **2015 жылғы наурыз** | **талап етілмейді** |

      »;

      Ескертпеде:

      аббревиатуралардың толық жазылуы мынадай мазмұндағы жолдармен толықтырылсын:

      «Энергетикамині - Қазақстан Республикасы Энергетика министрлігі

      ҰЭМ - Қазақстан Республикасы Ұлттық экономика министрлігі

      ИДМ - Қазақстан Республикасы Инвестициялар және даму министрлігі

      БҒМ - Қазақстан Республикасы Білім және ғылым министрлігі

      АШМ - Қазақстан Республикасы Ауыл шаруашылығы министрлігі

      ДСӘДМ - Қазақстан Республикасы Денсаулық сақтау және әлеуметтік даму министрлігі».

      2.

Осы қаулы қол қойылған күнінен бастап қолданысқа енгізіледі.

|  |  |
| --- | --- |
|
*Қазақстан Республикасының*
*Премьер-Министрі*  | *К. Мәсімов* |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК